Han forsøgte flere gange på at besvare universitetets filosofiske [[prisopgave]]r, men først 1798 kom han så vidt, at han indgav en afhandling om ''Fordelene og Manglerne så vel ved den offentlige som ved den private Opdragelse'', for hvilken han vandt prisen. Da den tid nærmede sig, at den unge Moltke skulle være student, blev præstekaldet i [[Spjellerup Sogn|Spjellerup]] og [[Smerup Sogn|Smerup]] på Vemmetofte gods ledigt, og Mynster bestemte sig til at anmode grev Moltke, der rådede for besættelsen, om det, ikke fordi han egentlig følte drift til at blive præst, men han følte heller ikke drift til at blive noget som helst andet i verden.
Religion Historie Lister_over_personer Videnskab Ledelse Organisationer Ledere